Gandia serà seu de màsters oficials al curs 2026/2027

## Gandia serà seu de màsters oficials al curs 2026/2027

Foto: Natxo Francés

L’alcalde i la Rectora de la Universitat de València acorden iniciar els tràmits per a implantar oferta acadèmica superior. L’anunci ha tingut lloc durant la presentació de la 42 edició de la Universitat d’Estiu de Gandia, que tindrà lloc entre el 9 i el 18 de juliol, i que serà inaugurada pel catedràtic Joan Romero.

La Universitat de València i l’Ajuntament de Gandia han acordat aquest matí iniciar els tràmits per a la implantació de màsters oficials a la ciutat durant el curs 2026/2027. Així ho han anunciat l’alcalde de la ciutat, José Manuel Prieto, i la Rectora de la UV, Mavi Mestre, aquest matí després de la reunió mantinguda entre representants d’ambdues institucions. L’alcalde Prieto s’ha mostrat satisfet “amb un acord que ampliarà oportunitats i millorarà les possibilitats de formació de cara al futur”.  Ampliarà les oportunitats, segons Prieto, “per a un altíssim nombre d’estudiants que ara es desplacen a València i que així es quedarien a la nostra ciutat per a formar-se amb estos màsters. Així, també molts alumnes podran vindre fins a la nostra ciutat a completar la seua formació’. A més, ha recalcat la intenció de l’Ajuntament de que la Universitat de València ocupe la totalitat de l’edifici del carrer Tossal.

En este sentit, Prieto ha remarcat: “Compartim amb la Universitat de València visió de futur i de projecció de presència universitària a Gandia. I també la voluntat de reforçar el centre de Gandia com a espai estable d’oferta acadèmica superior, com en este cas la implantació, promoció i suport a programes de màster oficial en diverses àrees de coneixement”.

Per la seua banda, la Rectora de la Universitat de València ha  recalcat que aquesta decisió millora no tan sols les oportunitats de formació de l’estudiantat de la Safor i de les comarques veïnes sinó també del teixit empresarial i econòmic de la comarca.  A més, ha explicat que la comisió mixta de les dues institucions treballarà en les pròximes setmanes, conjuntament amb els degans i deganes de la UV, en establir l’oferta de màsters a implantar atenent també a les necessitats plantejades des de l’Ajuntament.

Ambdos representants han mostrat la voluntat de reforçar el Centre de Gandia com a espai estable d’oferta acadèmica superior, com en este cas la implantació, promoció i suport a programes de màster oficial en diverses àrees de coneixement.

**42 Universitat d’Estiu de Gandia**

L’anunci de la implantació dels màsters oficials ha tingut lloc durant la presentació de la 42 edició de la Universitat d’Estiu de Gandia que enguany porta per lema *‘Vulnerabilitat i Resistència’*  i tindrà lloc entre el 9 i el 18 de juliol. La UEG serà inaugurada pel catedràtic Joan Romero el 9 de juliol per la vesprada, i portarà com a títol ‘El moment d’Europa. Sense Europa social no hi ha Europa política, i sense Europa política és impossible consolidar una Europa geopolítica amb autonomia pròpia’.

 Carme Melo, directora del Centre Internacional de Gandia, ha estat l’encarregada de presentar la programació d’aquesta edició que inclou cursos d’orientació i actualització professionals, cursos d’especialització i cursos divulgatius. A més, s’ha presentat la programació d’activitats obertes a la ciutadania. En els pròxims dies es detallarà la programació completa.

Imatges: 

Arxivat en:
Centre Internacional de Gandía

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar